Rada slovenských exportérov

Rada slovenských exportérov (RSE) je nezisková organizácia sídliaca v Bratislave, hlavnom meste Slovenska. Bola založená v apríli 2020,  ako záujmové združenie právnických osôb, po tom ako 137 slovenských firiem podporilo Iniciatívu na podporu exportu. Zakladajúcimi členmi organizácie sú Heneken, s.r.o., OFZ, a.s., Panterra Group, s.r.o. a Garda Alloys, s.r.o.

Činnosť 
 Reprezentuje slovenských exportérov, verejne komunikuje a presadzuje ich záujmy. Kritizovala slabú štátnu podporu malých a stredných podnikov a komplikované podmienky pomoci počas koronakrízy,  navrhla riešenia problémov na základe vlastnej ankety  a nepodporila karanténu pre neotestovaných ľudí. RSE taktiež navrhla využitie plánu obnovy na financovanie podpory vývozu  a upozorňuje na nedostatky v tejto oblasti.

 Pomáha slovenským malým a stredným podnikom presadiť sa na zahraničných trhoch a sprostredkúva komunikáciu medzi exportérmi, štátnymi inštitúciami, komerčnými bankami a relevantnými medzinárodnými inštitúciami, v ktorých je Slovensko členom.

 Prevádzkuje platformu Exporteri.sk, kde agreguje najnovšie ekonomické správy a informácie o možnej štátnej podpore, financovaní, príležitostiach, vzdelávaní a podmienkach cestovania do zahraničia.

 Vytvára strategické partnerstvá s obchodnými inštitúciami na Slovensku aj v zahraničí. Po roku fungovania má takmer 80 členov a niekoľko národných aj medzinárodných partnerov. Medzi národných partnerov patria Asociácia zamestnávateľských zväzov a združení Slovenskej republiky, Slovenská sporiteľňa, WOF EXPO, Slovenská poľnohospodárska a potravinárska komora a Združenie bezpečnostného a obranného priemyslu Slovenskej republiky. Medzi medzinárodných partnerov patria AmCham Slovakia, Slovensko-východoafrická obchodná komora, Veľvyslanectvo Izraela na Slovensku, Brazílsko-slovenská obchodná komora, Rada exportérov a investorov Ministerstva zahraničných vecí Ukrajiny,  Centrum rozvoja obchodnej politiky QazTrade, Francúzsko-slovenská obchodná komora a Srbská obchodná komora.

 Participuje na medzinárodných konferenciách a obchodných výstavách – GLOBSEC and WOF EXPO.

 Je súčasťou slovenskej Rady vlády pre konkurencieschopnosť a produktivitu, na ktorej vzniku sa v roku 2021 podieľala. Medzi úlohy Rady vlády pre konkurencieschopnosť patria hodnotenie materiálov predkladaných na rokovanie vlády z hľadiska ich vplyvu na konkurencieschopnosť a produktivitu podnikateľských subjektov, zodpovedanie za politiku lepšej regulácie a dohliadanie na znižovanie regulačnej záťaže.

Ciele a predmet činnosti 

 ochrana práv a právom chránených záujmov podnikateľov pôsobiacich v oblasti vývozu tovarov a služieb (exportérov), vrátane vytvárania a posudzovania možností ochrany práv,
 reprezentácia členov združenia ako aj združenia na území Slovenska a v zahraničí
 presadzovanie vysokej úrovne kvality tovarov a služieb členov združenia 
 spolupráca s partnerskými združeniami pôsobiacimi mimo územia Slovenska za účelom zlepšovania odborných poznatkov
 iniciovanie a presadzovanie spoločných záujmov v rámci legislatívnych procesov
 koordinácia a rozvoj spolupráce so subjektami pôsobiacimi v štátnej správe a mimo štátnej správy
 rozvíjanie spoločných postupov v oblasti vývozu tovarov a služieb (exportéri)
 podpora medzinárodnej spolupráce vrátane medzinárodnej výmeny informácií, vytváranie podmienok k medzinárodnému rozvoju technológií a ich prenosu
 vytváranie podmienok k čerpaniu prostriedkov z eurofondov a iných medzinárodných finančných inštitúcií za účelom rozvoja cieľov združenia
 organizovanie vnútroštátnych a medzinárodných podujatí za účelom rozvoja cieľov združenia
 participácia v oblasti legislatívnych procesov v rámci prijímania všeobecne záväzných právnych predpisov v oblasti pôsobenia združenia

Rada slovenských exportérov je postavená na princípoch otvorenosti, transparentnosti a princípu rovnakého zaobchádzania so všetkými členmi združenia. Združenie bude pôsobiť ako klaster na podporu slovenských exportérov v súlade s cieľmi združenia a predmetom jeho činnosti.

Členovia združenia sa zároveň zaväzujú k bezvýhradnému dodržiavaniu a rešpektovaniu pravidiel hospodárskej súťaže podľa práva Slovenskej republiky a podľa práva Európskej únie.

Osobnosti 
Predsedom Rady slovenských exportérov je Lukáš Parízek, bývalý štátny tajomník Ministerstva zahraničných vecí a európskych záležitostí Slovenskej republiky. Členmi zboru poradcov sú dvaja bývalí ministri hospodárstva Slovenskej republiky, Vazil Hudák a Juraj Miškov.

Podujatia

SlovakiaTech 2021 

Rada slovenských exportérov sa zúčastnila SlovakiaTech Forum-Expo  kde usporiadala panelovú diskusiu s názvom “Export Strategies in the Roaring Twenties.”

WOF EXPO 2021 

Participovala na World of Freight Expo 2021 (WOF EXPO) organizovanom v Incheba Expo v Bratislave. Viedla tri panelové diskusie: “Success Stories by Women in Logistics,” “Decarbonization and Digitalization—How to move beyond marketing?” a “Export Strategies in the Roaring Twenties: Export Reboot.”

Slovensko-srbské biznis fórum 

V roku 2021 Rada slovenských exportérov organizovala slovensko-srbské biznis fórum v Bratislave. Podujatia sa zúčastnili zástupcovia obchodných asociácií zo Slovenska a takmer 20 slovenských firiem pôsobiacich v Srbsku v rôznych priemysloch vrátane metalurgického, inžinierskeho, potravinárskeho, automobilového, zbrojárskeho a v oblasti služieb. Na biznis fóre Nikola Selaković, minister zahraničných vecí Srbska, oznámil nadchádzajúce investície slovenských spoločností  v konštrukcii továrne na výrobu hliníkových polotovarov v Srbsku a výstavbu nového letiska v srbskom meste Kragujevac.

Slovensko-ruské obchodné stretnutie 

V predvečer zasadnutia slovensko-ruskej medzivládnej komisie pre hospodársku, vedeckú a technologickú spoluprácu,  Rada slovenských exportérov organizovala obchodné stretnutie spolu so Slovensko-ruskou podnikateľskou radou. Hlavnými bodmi diskusie počas stretnutia slovenských podnikateľov a zástupcov ruských spoločností boli energetika a železničná doprava.

Publikácie 

 RSE publikovala štúdiu, v spolupráci s Ekonomickou univerzitou v Bratislave, s názvom "Krehká realita slovenského exportu". Jej cieľom je poskytnúť prierez do štruktúry slovenského exportu a načrtnúť základné trendy v zahraničnom obchodne Slovenska.

 Druhou publikáciou RSE je súbor užitočných informácií pre podnikateľov a spoločnosti majúce záujem o trh Spojených arabských emirátov.

 V roku 2021 Rada slovenských exportérov skompilovala zoznam najväčších slovenských exportérov spolu s Trend.sk.

 ExportAir je slovenský podcast publikovaný Radou slovenských exportérov o príbehoch slovenských firiem a ich ambíciách doma aj v zahraničí.

 ExportAir International je biznisovo a exportne orientovaný anglický podcast publikovaný Radou slovenských exportérov. Hostia podcastu sú riaditelia spoločností, podnikatelia, diplomati a veľvyslanci. Moderátorom podcastu je Zulf Hyatt-Khan, podpredseda Rady slovenských exportérov. Znamenitý hostia boli zástupcovia advokátskej kancelárie Lansky, Ganzger & Partner Rechtsanwälte, Medzinárodnej investičnej banky , a Péter Szijjártó, minister obchodu a zahraničných vecí Maďarska.

Cluster Management Excellence 

V roku 2021 sa Rada slovenských exportérov zúčastnila certifikácie klastrových organizácií v rámci hodnotenia ECEI Cluster Management Benchmarking, ktoré je organizované Európskym sekretariátom pre klastrovú analýzu (ESCA) v spolupráci so Slovenskou inovačnou a energetickou agentúrou (SIEA). Získavajúc bronzovú úroveň ocenenia „European Cluster Excellence Initiative (ECEI)“ je Rada slovenských exportérov certifikovanouklastrovou organizáciou fungujúcou na Európskej úrovni.

Memorandum Pro Export 

V roku 2022 spustila Rada slovenských exportérov iniciatívu Memorandum Pro Export, ktoré sa usiluje o otvorenie celospoločenskej diskusie o štruktúre slovenského hospodárstva, slovenskej zahranično-obchodnej politike, konkurencieschopnosti slovenských exportérov a s tým súvisiacej vízii ďalšieho rozvoja národnej ekonomiky. Cieľom memoranda je zabezpečiť efektívnu podporu slovenských podnikateľov, ako aj predvídateľný a vyvážený hospodársky rast a prosperitu v SR.

Proexportné memorandum podporili organizácie a podnikateľské združenia ako Slovenská batériová aliancia, Slovenská poľnohospodárska a potravinárska komora, Združenie bezpečnostného a obranného priemyslu či Zväz vinohradníkov a vinárov Slovenska. Memorandum taktiež podpísala Slovensko-poľská obchodná komora.

Referencie 

Neziskové organizácie
Organizácie založené v 2020